Анализ и обобщение на анкетни карти за измерване удовлетвореността на потребителите на административни услуги в Община Троян
І. Въведение – цели и задачи на проведената анкета.
ІІ. Кратко резюме на въпросите в анкетната карта.
III. Графични резултати от анкетното проучване.
ІV. Резюме и обобщение на резултатите. Мнения.
І. ВЪВЕДЕНИЕ – ЦЕЛИ И ЗАДАЧИ НА ПРОВЕДЕНАТА АНКЕТА.

Анализът обхваща периода от месец Януари 2015 г. до месец Юни 2015 г. Проучването цели да улесни гражданите на Община Троян при получаването на информация за различните административни услуги и техните срокове. Чрез направената анкета получаваме информация от потребителите на услуги, относно тяхната удовлетвореност от настоящото обслужване и каква е тяхната реална оценка непосредствено след получаването на услугата, която са заявили, както за центъра за административно обслужване, така и за общинска администрация като цяло.
Реализираното проучване е провокирано от стремежа на общинска администрация Троян към устойчиво подобряване качеството на облужване. Обменът на информация с клиентите на административни услуги (граждани, представители на бизнеса, представители на институции, юридически лица) е ключов фактор за постигане на високо качество на предоставяните услуги. Той се осъществява по няколко метода – анкети, „Горещи телефони на общината“, кутия за мнения и препоръки в центъра за административно обслужване, обратна връзка чрез електронни пощи, он-лайн форми за мнения, сигнали и други.
Ръководена от стремежа си за подобряване на работата и обслужването на клиентите, от януари 2015 година община Троян въведе нови анкетни карти. Въз основа на изградено лично впечатление на потребителя, въпросите са насочени пряко към получаване на информация и поставяне на конкретна оценка на тяхна база.
Община Троян се стреми към:

· предоставяне на качествени услуги с по-голяма ефективност;

·  повишаване удовлетвореността на гражданите;

· намаляване на административната тежест;

· намаляване на възможностите за корупционни практики;

· приближаване на предоставянето на административни услуги до гражданите и бизнеса.
В тази връзка на 25 март общинската администрация стартира комплексно административно обслужване. Неговият модел допълва и обогатява, заложените в Базисния модел за административно обслужване принципи и аспекти, принципа на „едно гише”. С въвеждането бе направен пълен реинженеринг на всички услуги. Въведени са 26 комплексни административни услуги, както и 9 нови онлайн услуги в сайта на община Троян. Достъп до първите 14 онлайн услуги бе предоставена през 2013г., а от януари 2015г. вече са 23.
ІІ. КРАТКО РЕЗЮМЕ НА ВЪПРОСИТЕ В АНКЕТНАТА КАРТА.
Мнение по поставените въпроси изразиха общо 25 /двадесет и пет/ граждани и потребители на административни услуги на община Троян. Попълнените анкетни карти са анонимни. Въпросите и техните възможни отговори са ясно формулирани. Анкетната карта съдържа 12 въпроса.
Получени анкетни карти по интернет – няма, което означава, че всяка от тях е попълнена непосредствено след получаване на съответната услуга.
Всеки от въпросите изпълнява конкретна задача, допринасяща за структуриране на анализ и определяне нивото на удовлетвореност. Отговорите от анкетата дават възможност да се определи възприемането на поведението на служителите, времето за предоставяне на дадена услуга и изпълнена ли е в законоустановения срок, оценката на гражданите за администрацията, най-удобния, лесен и възприемчив начин на получаване на информацията от гражданите, до колко адекватна е общинска администрация към жалбите и сигналите на гражданите, както и кой аспект смятат, че би могло да се подобри.
От въпросите е ясно и кои са потребителите на услуги – граждани, представители на бизнеса, представители на институция, и тяхното съотношение: Вие посещавате общинска администрация в качеството си на?
Въвеждането на отворени и затворени въпроси дава на потребителите възможност да изразят своето мнение и да дадат по-пълен и точен отговор на поставения въпрос. В тази връзка,  с въвеждането на новата анкета, за по-голяма пълнота е предоставена такава възможност. 
III. ГРАФИЧНИ РЕЗУЛТАТИ ОТ АНКЕТНОТО ПРОУЧВАНЕ, НАПРАВЕНО ОТ ОБЩИНА ТРОЯН 

ЗА ПЕРИОДА 01.01.2015 г. – 30.06.2015 г. 

НА ТЕМА „ ИЗМЕРВАНЕ УДОВЛЕТВОРЕНОСТТА НА ПОТРЕБИТЕЛИТЕ НА АДМИНИСТРАТИВНИ УСЛУГИ В ОБЩИНА ТРОЯН”
     Първи въпрос: Вие посещавате ибщинска администрация в качеството си на? - 25 отговора:

· Гражданин – 20 отговора.
· Представител на бизнеса - 5 отговора.
· Представител на институция - 0 отговора.

Втори въпрос: От какъв тип услуга се нуждаехте? – 34 отговора:
· По гражданско състояние – 10 отговора.
· Относно извършване на стопански дейности/търговска, транспортна или др./ – 2 отговора.
· За изготвяне на документи относно териториално и селищно устройство – 10 отговора.
· Да внесете писмено предложение, жалба или друг документ – 4 отговора.
· Плащане на такса, наем или друго – 8 отговора.

Трети въпрос: Бихте ли посочили в каква степен сте доволни от изпълнението на Вашата услуга, като цяло? – 25 отговора: 
· Много доволен – 18 отговора.
· Доволен – 5 отговора.
· Недоволен – 1 отговор.
· Много недоволен – 1 отговор.
· Не желая да отговоря – 0 отговора.

Четвърти въпрос: Какво е мнението Ви за отношението, което проявяват служителите, които Ви обслужват? – 30 отговора:
· Вежливо – 21 отговора.
· Внимателно – 9 отговора.
· Грубо – 0 отговора.
· Пренебрежително – 0 отговора.

Пети въпрос: Спазиха ли се законоустановените срокове за извършване на заявената от Вас услуга? – 23 отговора:
· Да  – 22 отговора.
· Не (посочете закъснението в дни) – 1 отговор.

Шести въпрос: Моля, дайте Вашата оценка от 2 до 6 за работата на: – 37 отговора:

· Центъра за административно обслужване  – 22 отговора.
· Общинска администрация (като цяло) – 15 отговора.

Седми въпрос: Кой от следните начини би бил най-подходящ за Вас, за да получавате информация за търсените услуги? – 34 отговора:

· Информация в интернет страницата на Общината – 13 отговора.
· Листовки и брошури, поставени в сградата на Общината – 4 отговора.
· По телефона – 4 отговора.
· В центъра за административно обслужване – 11 отговора.
· По друг начин (моля, уточнете) – 2 отговора.

Осми въпрос: Били ли сте обект на системно лошо отношение или натиск от страна на служител в общинска администрация? При отговор „Да“, ако желаете посочете звеното и/или служителя. – 24 отговора:

· Не – 22 отговора.
· Да – 2 отговора.

Девети въпрос: Били ли сте свидетел на корупционна проява от страна на служител в местната администрация? При отговор „Да“, ако желаете посочете звеното и/или служителя.  – 24 отговора:

· Не – 23 отговора.

· Да – 1 отговор.

Десети въпрос: Според Вас общинска администрация реагира ли своевременно и адекватно на подадените от гражданите жалби и сигнали? – 23 отговора:

· Да – 16 отговора.
· Само в определени случаи – 5 отговора.
· Не – 2 отговора.

Единадесети въпрос: Бихте ли ползвали административни услуги, предоставяни по електронен път? – 24 отговора:
· Да – 22 отговора.

· Не (моля, обосновете се защо) – 2 отговора.

Дванадесети въпрос: Кой аспект от обслужването смятате, че най-много се нуждае от подобрение и какви препоръки бихте дали? - 33 отговора:
· Достъп до информация – 9 отговора.

· Количество предоставена информация – 4 отговора.

· Отношение на служителите към потребителите на услуги – 1 отговор.

· Обстановката, в която се предоставят услугите –  4 отговора.

· Цените на услугите –  6 отговора.

· Обслужването „на едно гише“ – 5 отговора.

· Друго – 4 отговора.

ІV. РЕЗЮМЕ И ОБОБЩЕНИЕ НА РЕЗУЛТАТИТЕ. МНЕНИЯ.
През първото шестмесечие на годината се наблюдава засилена активност от страна на гражданите в попълване на анкетни карти в сравнение с предходната 2014 година – 28% повече. 
Анкетата е насочена към три главни целеви групи: граждани – 80% от участниците, представители на бизнеса – 20% и представители на институции – не са взели участие в изследването.
Поради посочване на повече от един отговор и непосочване на такъв процентното съотношение в някои случаи надвишава сто процента, а в някои случаи са под 100%.

Равен и най-висок е процента на възползвалите се от услуги по гражданско състояние и устройство на територията – 29%, 24% са внесли такса или наем, 12% са внесли предложение, жалба или друг документ и 6% - за извършване на стопански дейности.
При обощението на резултатите , гражданите и представителите на бизнеса изразяват позитивно мнение за отношението на служителите към тях, като смятат напълно, че те са вежливи (70%) и внимателни (30%).

Резултатите, показващи степента на удовлетвореност от изпълнението на услугата, от която са се възползвали анкетираните, са 92% са доволни, а останалите 8% - не са. В тази връзка 96% от тях твърдят че законоустановените срокове са спазени, а едва 4% са заявили, че има неспазени срокове, като посочват 100 дни закъснение по тяхната преписка.
Резултатите от проведеното проучване показват, че посетителите на Община Троян дават висока оценка за цялостната дейност на администрацията, за качеството на обслужването, ефективността в организацията и работните процеси, както и за работата на служителите. Това става видимо и от далите своята оценка за:
· Центъра за административно обслужване (ЦАО):

· оценка 6 – 86%;
· оценка 5 – 14%;
11% от анкетираните не са посочили своята оценка за ЦАО.

· Общинска администрация като цяло:
· оценка 6 – 43%;
· оценка 5 – 29%;
· оценка 4 – 7%;

· оценка 3 – 7%;

· оценка 2 – 14%;

31% от анкетираните не са посочили оценка за администрацията.
На база на проведеното проучване потребителите изразяват мнение, че най-голяма нужда от подобрение имат достъпа до информация (28%) и цените на услугите (18%).
Във връзка със степента на удовлетвореност от нивото на обслужване анкетираните през периода 01.01.2014г. – 30.06.2014г. поставиха като необходимост да бъдат  подобрени сроковете за изготвяне на документи, което през този аналитичен период бе постигнато с реинженеринга на услугите. 
Стремейки се към подобряване на обслужването и поставяйки си тази цел за една от основните, община Троян изгражда VPN връзка с всички 21 населени места на територията си и предвижда въвеждането на комплексното административно обслужване и онлайн услугите там.

